|  |  |  |
| --- | --- | --- |
| **Bosna i Hercegovina**  **Federacija Bosne i Hercegovine**  **Univerzitet u Zenici**  **Filozofski fakultet** |  | **Bosnia and Herzegovina**  **Federation of Bosnia and Herzegovina**  **The University of Zenica**  **Faculty of Philosophy** |

**Zmaja od Bosne 56, 72000 Zenica**

**Telefon: + 387 32 243-574, fax: 245-992**

**OBAVIJEST O ODRŽAVANJU**  **DEVETOG NAUČNO-STRUČNOG SKUPA   
FILOZOFSKOG FAKULTETA UNIVERZITETA U ZENICI**

***NAUKA I SAVREMENOST***

U skladu sa programom naučnoistraživačke djelatnosti i Odlukom Naučno-nastavnog vijeća Filozofskog fakulteta Univerziteta u Zenici broj 04-200-001-201/21 sa 15. sjednice održane 08.06.2021. godine o usvajanju *Elaborata o opravdanosti održavanja Devetog naučno-stručnog skupa*, Filozofski fakultet Univerziteta u Zenici obavještava naučnu i stručnu javnost da organizira naučno-stručni skup.

**Naziv Skupa**: ***Nauka i savremenost***

**Vrijeme i mjesto realizacije:  *26. i 27. 05. 2022. godine u Zenici***

**Organizator: *Filozofski fakultet Univerziteta u Zenici***

**Karakter Skupa: *međunarodni***

**Motivacija: *društvene potrebe, kontinuiran naučnoistraživački rad***

***(NAPOMENA: Skup će biti održan uživo ili online u skladu sa epidemiološkom situacijom)***

**Opravdanost održavanja Skupa**

Živimo u dobu koje obilježava nastojanje da se obezbijede jednaki uvjeti za stjecanje znanja i sposobnosti koji su neophodni za uključivanje u savremene društvene tokove. Evropska unija zalaže se za očuvanje nacionalne, regionalne, kulturne i jezičke raznolikosti, ali i za suverenitet obrazovne politike svake države članice. Na putu ka Evropskoj uniji Bosna i Hercegovina se uključuje u procese koji podrazumijevaju i razvoj i unapređenje obrazovnog sistema prema najvišim standardima koji obezbjeđuju kvalitetno obrazovanje za sve.

Motiviran potrebama daljeg unapređenja nauke i istraživanja i u skladu sa novim naučnim dostignućima, Filozofski fakultet Univerziteta u Zenici organizira **Deveti naučno-stručni skup** pod nazivom ***NAUKA I SAVREMENOST.***

Na ovom susretu naučnika i stručnjaka treba doći do prezentacije i razmjene pozitivnih naučnih dostignuća i dosad stečenih iskustava u pojedinim oblicima edukacije. Tako će Skup pridonijeti prezentiranju novih naučnih saznanja i naučnoistraživačkih rezultata.

**Cilj Skupa**

Skup treba da doprinese stimulaciji produktivnijeg naučnoistraživačkog rada u humanističkim, društvenim i prirodnim naukama, koje se izučavaju na Filozofskom fakultetu Univerziteta u Zenici, u studijima razredne nastave, jezika i književnosti (bosanski, hrvatski, srpski, engleski, njemački, turski), kulturalnog studija, te informatike i matematike.

**Tematske oblasti**

Na Skupu će se prezentirati radovi iz sljedećih tematskih oblasti:

1. Edukacija za 21. vijek
2. Primjena savremenih tehnologija u nastavi
3. Savremena lingvistička istraživanja
4. Savremena književnohistorijska i književnoteorijska istraživanja
5. Učenje stranog jezika
6. Teorija i praksa prevođenja u 21. stoljeću
7. Medijska pismenost
8. Kultura sjećanja

**Organizacija i održavanje Skupa**

Skup će se održati u Zenici 26. i 27. maja 2022. godine.

Učesnici mogu prijaviti ***samo jedan autorski ili koautorski rad***.

Na jednom radu može biti **maksimalno 3 koautora**.

Slanjem rada autori pristaju na njegovo objavljivanje bez obzira na kategorizaciju rada od strane recenzenta.

Učesnici Skupa sami će snositi troškove putovanja i boravka u Zenici tokom održavanja Skupa.

Jezici Skupa bit će bosanski, hrvatski, srpski, crnogorski, engleski, njemački i turski jezik.

**Važni datumi**

**Rok za dostavljanje sažetaka: 31. 12. 2021.**

**Rok za dostavljanje rada: 31. 03. 2022.**

**Obavijest o prihvatanju rada: 20. 04. 2022.**

Online izdanje časopisa SaZnanje u kojem se objavljuju radovi sa Skupa bit će priređen do datuma održavanja Skupa i dostupan na internetskoj stranici Filozofskog fakulteta. Časopis je uključen u CEEOL bazu podataka.

Organizacioni odbor